**ТЕХНИЧЕСКА СПЕЦИФИКАЦИЯ**

за процедура „Избор с Публична покана“ за определяне на изпълнители по проект „RESTORIVER - Устойчиво на климатичните промени, насочено към естественото задържане на вода възстановяване на речните брегове и крайбрежните зони, неблагоприятно засегнати от човешка намеса, по река Дунав и нейните притоци в Дунавския регион“ по Програма ИНТЕРРЕГ VI-Б Дунавски регион 2021-2027 г.

**Обособена позиция № 1 – „Финансово и техническо управление на проекта“**

**Обща информация**

RESTORIVER – “Устойчиво на климатичните промени, насочено към естественото задържане на вода възстановяване на речните брегове и крайбрежните зони, неблагоприятно засегнати от човешка намеса, по река Дунав и нейните притоци в Дунавския регион“ е един от одобрените проекти от 1-вата покана по Програмата "Дунавски регион", стартирала през 2023 г. Водещ партньор по проекта в 15-членно международно партньорство е Българското дружество за защита на птиците.

Проектът стартира през януари 2024 г. и завършва през юни 2026 г., като продължителността му е 30 месеца.

Поради сложността на проекта и разнообразния състав и обем на партньорството, както и поради необходимостта от максимално ефективно използване на капацитета на водещия партньор, който да поеме цялостното тематично ръководство и надзор, а не административното управление на партньорство от подобен мащаб, е необходим външен капацитет, който да подпомага водещия партньор в административното изпълнение на проекта с професионални услуги за техническо и финансово управление на проекти. Такива външни услуги са допустим разход съгласно насоките на Програмата за Дунавския регион и са включени в бюджета на водещия партньор, одобрен официално в подготвителната фаза на проекта.

**Основни съображения относно необходимостта от услугата техническо и финансово управление на проекта**

Програмата „Дунавски регион“ подкрепя инициативи, които дават препоръки и решения за проблеми и предизвикателства от стратегическо значение за Европейския съюз. Основна характеристика на тези проекти е, че те се изпълняват съвместно от транснационални партньорства, в които вземат участие различни европейски държави от Дунавския регион. От тях се очаква да си сътрудничат по добре организиран и структуриран начин за изпълнение на целите, определени в проектопредложението (project's Application Form). Допълнителни фактори, които трябва да се вземат предвид при изпълнението на проекти по Дунавската програма, са:

- специфичната рамка за изпълнение, определена от програмата, която се различава от другите програми за европейско териториално сътрудничество (ЕТС);

- рискът от гладко сътрудничество между различни участници с различно ниво на подготовка и познания, представляващи различни икономически сфери от различни видове институции;

- специфичната особеност на проектите по 1-ва покана на Дунавската програма, които за първи път канят партньори извън ЕС като пълноправни партньори по проекта. Това изисква по-широка/разнообразна подкрепа за управление на проекта, поради различните регулаторни рамки на тези делегиращи държави.

**Подробен списък на услугите за управление на проекти и финанси**

1. Подкрепа в началната фаза на проекта

Услугите, които трябва да се предоставят, са:

- Изготвяне на подробен бюджет на проекта и план за изпълнение в съответствие с одобреното проектопредложение;

- Изготвяне на Ръководство за управление за партньорите и на Процедурен правилник за управителните органи по проекта;

- Създаване на вътрешна система за комуникация и документация на проекта с помощта на онлайн инструменти, които са достъпни за партньорите;

- Подпомагане на водещия партньор при създаването на вътрешни структури за управление на проекта и вътрешна система за документиране на проекта;

- Провеждане на полудневно онлайн обучение за управление на проекта за екипа на водещия партньор;

- Подкрепа при организирането на среща на проекта, на която се канят всички партньори и участници по проекта, като се представят основите на проекта и хода на 2,5-годишното му изпълнение;

2. Услуги за текущото техническо управление на проекта

Услугите, които трябва да се предоставят са:

- Работа с вътрешната система за комуникация и документация на проекта;

- Управление на ежедневната комуникация с партньорството (електронна поща, онлайн конференции, двустранни и тристранни консултации и др.)

- Подкрепа при поддържане на връзка с органите на програмата;

- Управление на промените в проекта (подготовка и изпълнение на официални процедури за искане на промени, включително преразглеждане на съответните документи по проекта);

3. Услуги за текущо финансово управление

Услугите, които трябва да се предоставят са:

- Цялостно финансово управление;

- Постоянна помощ и съвети за партньорите по проекта (ПП), относно изпълнението на техния бюджет в съответствие с регламентите на програмата и правилата за гъвкавост;

- Мониторинг на бюджета и прогнозата за разходите;

- Създаване на система за вътрешен финансов контрол за всички ПП - разработване на вътрешна система, осигуряваща по-актуални данни от 6-месечните отчетни периоди, което ще даде възможност на водещия партньор да контролира и да взема решения, ако е необходима намеса(и). Тази дейност да бъде подкрепена от външния финансов мениджър чрез разработване на образец за вътрешен финансов мониторинг;

- Събиране и проверка на вътрешните финансови отчети на ПП;

- Връзка с ПП, относно финансовото им състояние чрез проследяване на отчетените и валидирани разходи на ПП. Проследява необходимостта и приемливостта на промени в бюджета. Тази дейност да бъде подкрепена от външния финансов мениджър чрез разработване на таблица за финансово проследяване, която да се актуализира редовно след всеки отчетен период;

- Мониторинг на промените в бюджета на проекта – проследяване на промените в бюджета на ниво партньор, както и кумулативните цифри на ниво проект, прилагане на правилата за гъвкавост на програмата, изготвяне, подаване и разясняване на Искане за промяна в бюджета. Тази дейност да бъде подкрепена от външния финансов мениджър чрез разработване на вътрешен образец за преразпределение на бюджета;

- Осигуряване на непрекъснато бюро за помощ (help desk) от външния финансов мениджър.

4. Услуги за отчитане на ниво проект

Услугите, които трябва да се предоставят са:

Изпълнение на задачите за отчитане, определени от двустепенната система за отчитане на Програмата за Дунавски регион:

- Подкрепа за съставянето на административната база за докладване в онлайн системата за мониторинг на Програма "Дунавски регион" (JEMS): събиране на необходимата информация от ПП и качването й в онлайн платформата;

- Контрол на качеството на отчетите на партньорско ниво за всеки отчетен период;

- Изготвяне на 5 доклада за напредъка на ниво проект;

- Разработване на образец за вътрешен отчет за напредъка, ако е необходимо;

- Насоки към партньорите относно задачите за докладване към националните контрольори (НК) и събиране на вътрешни доклади за напредъка на ПП, проверка, даване на обратна връзка, искане за корекция, ако е необходимо;

- Проверка на сканираната версия на документите на ПП за НК, искане на корекции, ако е необходимо;

- Съставяне на доклад за напредъка на ниво проект и подаване чрез онлайн системата на програмата (JEMS);

- Изготвяне на заявление за възстановяване на разходи въз основа на проверените разходи, отчетени във финансовата част на отчета по напредъка на проекта;

- Подготовка на 5 доклада за напредъка на ниво проект: събиране на необходимата информация от партньорите, изготвяне и управление на разясненията в онлайн системата;

- Подкрепа при разпределението и трансфера на средствата от Европейския фонд за регионално развитие;

- Изготвяне на 1 окончателен доклад (въз основа на информация от водещия партньор и партньорите по проекта) – събиране на необходимата информация от партньорите, изготвяне на доклада и управление на разясненията в онлайн системата.

**Обособена позиция № 2 – „Независими услуги по осигуряване на качеството на проекта“**

**Обща информация**

RESTORIVER – “Устойчиво на климатичните промени, насочено към естественото задържане на вода възстановяване на речните брегове и крайбрежните зони, неблагоприятно засегнати от човешка намеса, по река Дунав и нейните притоци в Дунавския регион“ е един от одобрените проекти от 1-вата покана по Програмата "Дунавски регион", стартирала през 2023 г. Водещ партньор по проекта в 15-членно международно партньорство е Българското дружество за защита на птиците.

Проектът стартира през януари 2024 г. и завършва през юни 2026 г., като продължителността му е 30 месеца.

Предварително заложено и задължително по програма "Дунавски регион" е партньорството да създаде ефективна структура за управление на осигуряване на качеството (QAM). Структурата за управление и осигуряване на качеството трябва да се управлява от независим експерт, който отговаря за:

* проверка, анализ и преглед на резултатите от проекта (стратегии, решения и пилотни действия) от качествена гледна точка;
* оценяване и валидиране на качеството на крайния резултат, чрез даване на писмено становище (включващо както положителни, така и отрицателни аспекти) под формата на окончателен доклад за качеството.

Такива независими външни услуги са допустим разход, съгласно насоките на Програмата за Дунавския регион и са включени в бюджета на водещия партньор, одобрен официално в подготвителната фаза на проекта.

**Задача на ръководителя по осигуряване на качеството**

Отговорност на независимия ръководител по осигуряване на качеството, назначен по проекта, е да гарантира, че резултатите предоставени от партньорството по проекта отговарят на достатъчно високо качество. В съответствие с това се очаква ръководителят по осигуряване на качеството, в тясно сътрудничество с водещия партньор по проекта, да изготви доклад за качеството на резултатите, който да бъде представен заедно с докладите за напредъка на проекта за съответния период, във връзка с всеки резултат от проекта, финализиран през този конкретен отчетен период.

Първо, водещият партньор по проекта трябва да представи всеки финализиран резултат от проекта под формата на "информационни листове за резултатите" (Output factsheets), за които програмата "Дунавски регион" предоставя съответния образец като приложение към ръководството за изпълнение. Очаква се това описание да не е техническо, да е лесно за разбиране и да е достатъчно, за да информира широката общественост за резултата.

В информационния лист се описват следните аспекти:

* Общо описание на резултата;
* Как резултатът допринася за постигане на целите на Стратегия на ЕС за региона на река Дунав;
* Как (чрез кои дейности) и от кого (основните участници) е постигнат резултатa;
* Как може да се използва резултата и от кого (целева група), каква е ползата и въздействието за целевите групи и целевата област/Дунавски регион;
* Как може да се осигури устойчивост на резултатите и на кого и как ще бъдат предадени;
* Снимки, техническа документация, ако има такава;

Информационните листове за резултатите, предоставени от водещия партньор, са входни данни за Докладите за качеството на резултатите, които се предоставят от независимия мениджър по осигуряване на качеството.

От мениджъра по осигуряване на качеството се очаква да бъдат предоставени следните отчети за качеството на резултатите на проекта:

|  |  |  |
| --- | --- | --- |
| **№** | **Заглавие на резултата (предмет на доклада за качеството)** | **Период за предоставяне** |
| Доклад за качество на резултат №1, свързан с Резултат 1.1. | Партньори по проекта и асоциирани стратегически партньори, които си сътрудничат официално през границите; | Период 5 (1 -ва половина на 2026 г.) |
| Доклад за качество на резултат №2, свързано с Резултат 2.1. | Прилагане на съвместно разработени, осъществими и имащи влияние интервенции за естествено задържане на вода, включително дребномащабни полеви мерки с висок демонстрационен потенциал, включени в пилотните доклади; | Период 5 (1 -ва половина на 2026 г.) |
| Доклад за качество на резултат №3. свързано с Резултат 2.2. | Решения, тествани и валидирани чрез пилотни действия по време на проекта, които имат потенциал да се репликират и използват от третистрани; | Период 5 (1 -ва половина на 2026 г.) |
| Доклад за качество на резултат № 4, свързано с Резултат 3.1. | Съвместна стратегия за възприемане на проекта от партньорите по проекта и асоциираните партньори по проекта на ниво партньорство и специфични ангажименти на партньорите за средносрочна устойчивост и трансфер на опита и резултатите от проекта | Период 5 (1 -ва половина на 2026 г.) |